Zoolander 2

Zoolander 2 er en amerikansk komedie fra 2016. Filmen er regissert av Ben Stiller, skrevet av Justin Theroux, og har Stiller, Owen Wilson, Penélope Cruz, Christine Taylor, Kristen Wiig og Will Ferrell i hovedrollene. Karakterene Derek og Hansel er tilbake som modeller, men får problemer når et rivaliserende firma prøver å få dem ut av modell-virksomheten. Filmen er oppfølgeren til filmen Zoolander (fra 2001). 

Den hadde kino-premiere i Norge 19. februar 2016.

 Handling 
Hos «Fashion-Interpol» undersøker en hemmelig agent, Valentina Valencia, ansiktsuttrykkene fra de siste fotografiene etter en nylig myrdet pop-sanger. Agenten mener at disse matcher Derek Zoolanders signatur-look, kalt «Blue Steel» og gjennom noen tilbakeblikk avsløres det at Matilda Jeffries ble drept, og Hansel McDonald ble skadet, to dager etter hendelsene fra den første filmen. Derek mistet deretter omsorgen for sønnen sin, Derek Zoolander Jr., og kunngjør at han ønsker derfor å trekke seg fra alle modell-oppdrag. Derek bor nå alene i New Jersey, når Billy Zane kommer på besøk og gir ham en invitasjon til «House of Atoz» sitt mote-show arrangert av Alexanya Atoz.

I Malibu vender Hansel tilbake til hjemmet sitt etter å ha spist middag, og blir informert fra en orgie han har vært med på at alle er gravide - og at Hansel skal bli far til 10 barn. Han får senere den samme invitasjonen til mote-showet fra Billy Zane. På mote-showet blir Derek og Hansel overrasket over å oppdage hvordan den stadig skiftende mote-verdenen nå blir dominert av blant andre Don Atari. De får i oppdrag å vise frem ett par antrekk.

Etter en gjenforening blir Derek og Hansel sporet opp av Valentina, som ber dem hjelpe Interpol med å avdekke hvem som egentlig står bak en rekke attentat. Med Valentinas hjelp oppdager Derek, at sønnen hans nå holder til ved et lokalt barnehjem. De finner ham, men Derek blir fortvilet over sønnens fedme. Imidlertid blir Derek Jr. misfornøyd med faren sin, og vender snart tilbake til barnehjemmet.

Hansel mottar en anonym oppringning, som ber ham om å reise til Peterskirken ved midnatt. Han, Derek og Valentina går til kirken og møter Sting, som forteller dem en historie - og en hemmelighet som mange pop-stjerner har dødd for å beskytte. Han påstår at Hansel og hans nærmeste etterkommer (sønnen Derek Jr.) har blodlinjen til Fountain of Youth. Derek vender deretter tilbake til barnehjemmet, bare for å oppdage at sønnen hans, og en av barnehjemmets ansatte, har forsvunnet.

 Rolleliste 
 Ben Stiller som Derek Zoolander
 Owen Wilson som Hansel McDonald
 Penélope Cruz
 Christine Taylor som Matilda Jeffries
 Kristen Wiig som Alexanya Cruz
 Will Ferrell som Jacobim Mugatu
 Cyrus Arnold som Derek Jr.
 Billy Zane
 Fred Armisen
 Justin Bieber
 Kim Kardashian West
 Lewis Hamilton
 Ariana Grande (kun bilde)
 Demi Lovato (kun bilde)

 Eksterne lenker 



Kategori:Filmer fra 2016
Kategori:Filmkomedier fra USA
Kategori:Engelskspråklige filmer
Kategori:Oppfølgerfilmer